อาร์เอ็มเอส ควีนแมรี 2

บทความนี้เกี่ยวกับเรือเดินสมุทร สำหรับกษัตริย์ ดูที่ สมเด็จพระราชินีนาถแมรีที่ 1 แห่งอังกฤษ
| --- | --- |
อาร์เอ็มเอส ควีนแมรี 2 ในฮัมบูร์ก
ประวัติ
สหราชอาณาจักร
ชื่อ: ควีนแมรี 2 (Queen Mary 2)
ตั้งชื่อตาม: อาร์เอ็มเอส ควีนแมรี
เจ้าของ:  คาร์นิวัลคอร์ปอเรชันแอนด์พีแอลซี
ผู้ให้บริการ:  คูนาร์ดไลน์
ท่าเรือจดทะเบียน:   เซาแทมป์ตัน, สหราชอาณาจักร (2004–2011)   แฮมิลตัน, เบอร์มิวดา (2011–ปัจจุบัน) 
Ordered: 6 พฤศจิกายน 2000
อู่เรือ: เอสทีเอกซ์ ยุโรป ชองติเยเดอลัตล็องติก, แซ็ง-นาแซร์, ประเทศฝรั่งเศส
Yard number: G32
ปล่อยเรือ: 4 กรกฎาคม 2002
เดินเรือแรก: 21 มีนาคม 2003
Christened: 8 มกราคม 2004 โดยสมเด็จพระราชินีนาถเอลิซาเบธที่ 2
สร้างเสร็จ: 22 ธันวาคม 2003
Maiden voyage: 12 มกราคม 2004
บริการ: 2004–ปัจจุบัน (20 ปี)
รหัสระบุ:  สัญญาณเรียกขาน: ZCEF6  หมายเลขไอเอ็มโอ: 9241061  แม่แบบ:MMSI Number 
สถานะ: ในประจำการ
ลักษณะเฉพาะ
ประเภท::  เรือเดินสมุทร
ขนาด (ตัน)::  149,215 ตันกรอส
ขนาด (ระวางขับน้ำ)::  79,287 ตัน
ความยาว::  1,132 ฟุต 0 นิ้ว (345.03 เมตร)
ความกว้าง::  134 ฟุต 6 นิ้ว (41 เมตร) (ระดับน้ำ)  สูงสุด 147.5 ฟุต (45.0 เมตร) (ปีกสะพานเดินเรือ)
ความสูง::  236.2 ฟุต (72.0 เมตร) (จากกระดูกงูถึงปลายปล่องไฟ)
กินน้ำลึก::  33 ฟุต 10 นิ้ว (10.3 เมตร)
ดาดฟ้า::  18 ชั้น (14 ชั้นสำหรับผู้โดยสาร)
ระบบพลังงาน::  4 × วาร์ทซิลา 16V46C-CR (4 × 16,800 กิโลวัตต์)  2 × เจเนอรัลอิเล็กทริก LM2500+ (2 × 25,060 กิโลวัตต์)
ระบบขับเคลื่อน::  ระบบขับเคลื่อนไฟฟ้าแบบบูรณาการ; ใช้เครื่องกำเนิดไฟฟ้าดีเซลและกังหันก๊าซในการผลิตกระแสไฟฟ้าเพื่อขับเคลื่อนมอเตอร์ไฟฟ้าสำหรับชุดใบจักร Rolls-Royce/Alstom Mermaid จำนวน 4 ตัว (4 × 21.5 เมกะวัตต์)
ความเร็ว::  สูงสุด 30 นอต (56 กิโลเมตรต่อชั่วโมง; 35 ไมล์ต่อชั่วโมง) ปกติ 26 นอต
ความจุ::  ผู้โดยสาร 2,695 คน (หลังปรับปรุงปี 2016)  ผู้โดยสาร 2,620 คน (แบบดั้งเดิม)
ลูกเรือ::  เจ้าหน้าที่และลูกเรือ 1,253 นาย
อาร์เอ็มเอส ควีนแมรี 2 (อังกฤษ: RMS Queen Mary 2; ย่อ: QM2) เป็นเรือเดินสมุทรสัญชาติบริติช ทำหน้าที่เป็นเรือธงของบริษัทคูนาร์ดไลน์มาตั้งแต่เดือนมกราคม ค.ศ. 2004 และถือเป็นเรือเดินสมุทรเพียงลำเดียวในโลกที่ยังคงให้บริการอยู่ ควีนแมรี 2 เดินทางข้ามมหาสมุทรแอตแลนติกเป็นประจำระหว่างเซาแทมป์ตันและนครนิวยอร์ก นอกจากนี้ยังมีการล่องเรือระยะสั้น และการล่องเรือรอบโลกเป็นประจำทุกปี
เรือลำนี้ถูกออกแบบโดยคณะนาวาสถาปนิกของอังกฤษภายใต้การนำของสตีเฟน เพย์น และถูกสร้างขึ้นที่ประเทศฝรั่งเศสโดยบริษัทชองติเยเดอลัตล็องติก (Chantiers de l'Atlantique) ในช่วงเวลาที่กำลังสร้าง ควีนแมรี 2 นั้นเป็นเรือโดยสารที่ยาวที่สุดด้วยความยาว 1,131.99 ฟุต (345.03 เมตร) และขนาดใหญ่ที่สุด ด้วยน้ำหนักรวม 148,528 ตันกรอส ที่เคยถูกสร้างขึ้น แต่ไม่อาจครองสถิติเหล่านี้ได้อีกต่อไปหลังจากการสร้างเรือสำราญฟรีดอมออฟเดอะซีส์ ของบริษัทรอยัลแคริบเบียนอินเตอร์เนชันแนล ซึ่งมีขนาด 154,407 ตันกรอส ในเดือนเมษายน ค.ศ. 2006 แต่ยังคงเป็นเรือเดินสมุทรขนาดใหญ่ที่สุดที่เคยถูกสร้างขึ้น
ควีนแมรี 2 ถูกออกแบบมาเพื่อการเดินทางข้ามมหาสมุทรแอตแลนติกเป็นประจำ โดยมีต้นทุนการก่อสร้างขั้นสุดท้ายอยู่ที่ประมาณ 300,000 ดอลลาร์สหรัฐต่อเตียง ต้นทุนเพิ่มขึ้นเนื่องจากวัสดุที่มีคุณภาพสูง โดยการออกแบบให้เป็นเรือเดินสมุทรทำให้ต้องใช้อะลูมิเนียมมากกว่าเรือสำราญทั่วไปถึงร้อยละ 40% ควีนแมรี 2 มีความเร็วสูงสุด 30 นอต (56 กิโลเมตรต่อชั่วโมง; 35 ไมล์ต่อชั่วโมง) และความเร็วในการล่องเรือปกติ 26 นอต (48 กิโลเมตรต่อชั่วโมง; 30 ไมล์ต่อชั่วโมง) ซึ่งถือว่าเร็วกว่าเรือสำราญในปัจจุบัน แทนที่จะใช้ระบบขับเคลื่อนแบบดีเซล-ไฟฟ้าทั่วไป ควีนแมรี 2 กลับเลือกใช้ระบบขับเคลื่อนไฟฟ้าแบบบูรณาการเพื่อให้ได้ความเร็วสูงสุด เครื่องยนต์ดีเซลที่เสริมประสิทธิภาพด้วยกังหันก๊าซถูกใช้ในการผลิตกระแสไฟฟ้าเพื่อขับเคลื่อนมอเตอร์ไฟฟ้าสำหรับการขับเคลื่อนและการใช้งานบนเรือ
ควีนแมรี 2 มีสิ่งอำนวยความสะดวกครบครัน อาทิ ห้องอาหารและบาร์ 15 แห่ง สระว่ายน้ำ 5 สระ คาสิโน ห้องบอลรูม โรงละคร และที่สำคัญคือเป็นเรือลำแรกของโลกที่มีท้องฟ้าจำลอง